पाएं अपने शहर की ताज़ा ख़बरें और फ्री ई-पेपरडाउनलोड करें
नई दिल्ली. दिल्ली मेट्रो में मॉक ड्रिल के दौरान सीआईएसएफ के एक सब इंस्पेक्कटर की पिस्तौल से चली गोली से एक कांस्टेबल घायल हो गया। इसके बाद स्टेशन पर अफरा-तफरी मच गई।
दरअसल रोहिणी वेस्ट मेट्रो स्टेशन पर आतंकवादी घटनाओं से निपटने का अभ्यास करने के लिए बुधवार को मॉक ड्रिल का आयोजन किया गया था। इसी दौरान सीआईएसएफ के एक सब इंस्पेक्टर की रिवॉल्वर से गलती से चली गोली सामने खड़े जवान को जा लगी।
सब इंस्पेक्टर की पहचान सीताराम के रूप में हुई जबकि कांस्टेबल का नाम ऋतेश त्रिपाठी बताया गया है। गोली कांस्टेबल के हाथ में लगी। घायल कांस्टेबल को तत्काल अंबेडकर अस्पताल में भर्ती कराया गया। जहां ऑपरेशन के बाद उसके हाथ से गोली निकाल ली गई।
डॉक्टरों ने बताया कि वह खतरे से खाली है। इस बीच, आला अधिकारियों ने सब इंस्पेक्टर को निलंबित कर कोर्ट ऑफ इंक्वायरी के आदेश दे दिए हैं।
वहीं मामले की जांच कर रही दिल्ली पुलिस ने सब इंस्पेक्टर को आईपीसी की धारा 338 के तहत गिरफ्तार कर लिया है। वरिष्ठ अधिकारियों ने इस मामले में किसी भी साजिश की आशंकाओं को खारिज किया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn